– साबिक क्षेत्र नं ५ बाट विधायकका लागि प्रतिनिधित्व गर्न पाएको अवस्थामा मैले दुईवटा स्थानीय मुद्दालाई प्रमुख रुपमा उठान गर्नेछु । जगतपुर नयाँबस्ती, निकुञ्जले प्रभावित मध्यवर्ती क्षेत्रमा पर्छ । निकुञ्जबाट प्रभावितको समस्या अझैसम्म सामधान हुन सकिरहेको छैन । निकुञ्जलाई संरक्षण गर्ने बहाना बनाएर बोटे, माझी, कुमाललगायतको परम्परागत जीविकोपार्जन गर्ने पेसा नै खोसिएको छ । अन्तर्राष्ट्रिय श्रम महासन्धि–१६९ को नियम उल्लंघन भैरहेको छ । परम्परागत जीविकोपार्जन गर्न नदिने र वैकल्पिक व्यवस्थापन पनि नगर्ने गरेर बोटे, माझी, कुमालको पेसा संकटमा पारिएको छ । म उनीहरुका लागि पेसाको विकल्पको खोजी गर्नेछु ।
